41. ΑΝΑΚΟΙΝΩΣΙΣ ΥΠΟΥΡΓΟΥ ΕΞΩΤΕΡΙΚΩΝ της 2/8 Σεπτ. 1981 (ΦΕΚ Α΄ 245) Περί ανακοινώσεως ενάρξεως ισχύος του Πρωτοκόλλου 1978, του αφορώντος την διεθνή Σύμβασιν περί ασφαλείας της ανθρωπίνης ζωής εν θαλάσση έτους 1974. Το Υπουργείον Εξωτερικών ανακοινοί ότι την 17ην Ιουλ. 1981 έλαβε χώραν η κατάθεσις παρά τω  Γενικώ Γραμματεί  του ΙΜCO, του εγγράφου επικυρώσεως του εις Λονδίνον την 17ην Φεβρ. 1978 υπογραφέντος Πρωτοκόλλου αφορώντος την Διεθνή Σύμβασιν δια την ασφάλειαν της ανθρωπίνης ζωής εν θαλάσση του έτους 1974. Το ως άνω Πρωτόκολλον κυρωθέν δια του υπ' αριθ. 1159/1981 Νόμου, δημοσιευθέντος εις το υπ' αριθ. 143 φύλλον της Εφημερίδος της Κυβερνήσεως τεύχος Α΄ της 3ης Ιουν. 1981, θα τεθή εν ισχύϊ συμφώνως προς την παρ. 2 του άρθρ. V αυτού, την 17ην Οκτ.1981. 